નવી દિલ્હીઃ રાફેલ ડીલને લઈને દેશભરમાં રાજકીય ગરમાવો પેદા થયો છે. દરમિયાન સુપ્રીમ કોર્ટના વરિષ્ઠ વકીલ પ્રશાંત ભૂષણે ગંભીર આરોપો લગાવતા રાફેલ ડીલને મોટું કૌભાંડ ગણાવ્યું. પ્રશાંત ભૂષણે કહ્યું કે રાફેલ ડીલ મસમોટું કૌભાંડ છે જેની કલ્પના પણ ન કરી શકીએ. સાથે જ એમણે આરોપ લગાવ્યો કે ઑફસેટ કરાર દ્વારા અનિલ અંબાણીના રિલાયન્સ સમૂહને 21,000 કરોડ રૂપિયાનું કમિશન મળ્યું છે. પ્રશાંત ભૂષણે રાફેલ ડીલ સાથે જોડાયેલ કથિત દલાલીની સરખામણી 1980ના દશકામાં થયેલ બોફોર્સ ડીલ સાથે કરી.